**Gatsoft AS** er et norsk programvareselskap som ble stiftet i 1991 av gründerne Amund Haldorsen, Tommy Hobæk og Gordon Terjesen, med forretningsideen «Windowsbaserte nisjeløsninger». Selskapet jobber hovedsakelig med programutvikling for bemanningsplanlegging og personalstyring, og hadde i 2013 47 ansatte fordelt på kontorer i Porsgrunn, Oslo og Malmö. Selskapet er mest kjent for programvaren Gat.

Gatsoft ble i 2008 sertifisert som Miljøfyrtårn bedrift.

Historie
--------

##### Fra år 1998 til året 2000

Året 1988 gikk gründerne Amund Haldorsen og Tommy Hobæk i samme klasse ved en IT-skole i Porsgrunn. Haldorsen og Hobæk fikk her i oppgave å lage et program for turnus- og vaktlister til politiet i Porsgrunn. Etter å ha utviklet en software der turnusplaner kunne rotere, klokketimer beregnes og daglige vaktbøker kunne skrives ut solgte Haldorsen og Hobæk programvaren til flere politidistrikt. Produktet ble den gang kalt PC-Vakt.

I 1991 ble firmaet Gatsoft stiftet av Amund Haldorsen, Tommy Hobæk og Gordon Terjesen i håp om å videreutvikle softwaren de hadde laget for politidistriktene. Etter å ha gjort programmet kompatibelt for Microsoft Windows og implementert nye finesser ble den nye softwaren tatt i bruk av flere nye politidistrikt, brannvesen og industriselskap. På dette tidspunktet hadde ingen av de tre gründerne troen på å kunne leve av Gatsoft. Dette grunnet at softwaren ble solgt billig og krevde mye vedlikehold.

I 1993 utviklet Gatsoft en ny programvareløsning for politiet, brukt til narkotikaspaning. Men de ga seg ikke med dette. Allerede året etterpå flyttet Amund og Tommy til Skien mens Gordon ble værende i Tønsberg. De første årene i Gatsoft ble det lite overskudd og lite lønn fordelt på de tre eierne. Likevel utvidet bedriften med en ny ansatt året etter, Maryanne K. Slette ble da ansatt og hun er fortsatt ansatt i bedriften i dag. Etterhvert ble Gatsoft tilbudt flere oppdrag fra forskjellige departementer og organisasjoner, noe som førte til at en tredje versjon av PC-Vakt ble utviklet. Ettersom det ble mer arbeid, ble det ansatt tre nye utviklere i bedriften som var med på å utvikle nye programmer som Gatship, Kuler og Krutt (i dag kjent som Gat Våpen) og Statens forurensningstilsyns loggdatabase.

Gatsoft fortsatte å vokse, og i 1998 fikk de ved hjelp av Statens Nærings- og Distriktsutviklingsfond tilbud om et FRAM program. Dette er et program for små- og mellomstore bedrifter som for eksempel tilbyr hjelp med strategi- og ledelsesutvikling og å etablere seg i nye markeder. Gatsoft ble i løpet av de 18 månedene de deltok i programmet den mest lønnsomme bedriften og vokste enda mer. De utvidet personalet med ytterligere to ansatte, Mike Skånvik som utvikler og Bård Stranheim som daglig leder. Bård Stranheim ble værende som daglig leder i Gatsoft frem til 2007, og jobber i dag for Innovasjon Norge. Etter Bård Stranheim gikk av overtok Trygve Kristoffer Nilssen som daglig leder.

##### Fra år 2000 til året 2013

Videre utover 2000-tallet opparbeidet Gatsoft seg store og anerkjente kunder som Avinor, Trondheim og Sarpsborg kommune, Helse Øst, Helse Nord og Helse Vest. Spesielt i helsevesenet var det stort behov for nye og oppgraderte systemer rettet mot skift- og turnus arbeidere. Gatsoft sine produkter har stort fokus på sikkerhet og gode arbeidsforhold for å effektivisere arbeidet blant medarbeidere, og ble derfor viktig for Helse-Norge.

I 2009 valgte Stockholms Läns Landsting ut Gatsoft som ressursplanleggingssystem i en konkurranse blant 10 andre leverandører. SLL, som er Sveriges nest største Helseregion med over 40 000 medarbeidere ble nøkkelen for Gatsofts ekspansjon til Sverige. To år senere i 2012 vant de også kontrakt med Landstinget Östergötland, og har i dag enda flere kunder i Sverige.

I dag bruker over 80 % av landets sykehus produktet Gat samt over 70 kommuner. Gatsoft har flere store kunder i landet som VG, NRK og TV2 innenfor media og Jernbaneverket og Avinor innenfor transport. Gatsoft har også blitt kåret til Gasellebedrift av Dagens Næringsliv flere år for ryddig økonomi, jevn omsetningsøkning og positivt driftsresultat over flere år. I tillegg så har kredittvurderingsfirmaet Experian vurdert Gatsoft til absolutt beste kredittverdighet med en konkurssannsynlighet på 0,01 %.

Gatsoft i 2013 hovedkontor i Porsgrunn, og to mindre kontorer i Oslo og Malmö, med totalt 47 ansatte.

Programvareløsninger
--------------------

Gatsoft har spesialisert seg på programvarer arbeidsplanlegging og ressursstyring, ment til å forenkle og effektivisere arbeidet til ledere og medarbeidere.
Arbeidsplanen blir automatisk sjekket opp mot Arbeidsmiljøloven for å sikre korrekt arbeidstid, og for å forhindre overtredelser av arbeidsmiljøloven. Gatsoft skreddersyr programvarene etter kundens ønske, noe som innebærer at man kan få programvarer som fungerer perfekt opp mot egne tariffavtaler.

### GAT

Deres hovedmodul Gat, tilbyr de fleste funksjonene en arbeidsgiver trenger for å lage avanserte arbeids- og turnusplaner. Navnet GAT kommer fra grunnleggernes initialer: **G**ordon, **A**mund, og **T**ommy.

Viktige funksjoner:

* Gat dekker de fleste kjente arbeidstidordninger
	+ Vanlig / individuell arbeidsplan
	+ Hjelpeplan (for ferier, høytider)
	+ Ønskeplan
	+ Masterplan - Vertikalturnus
	+ Vaktlagsplan
	+ Årsplan
* Under utarbeidelse av planen kan man beregne alle tillegg i planen, og overføre de faste tilleggene til lønnssystemet
* Kostnadssimulering
* Visualisering av ressursbehov i døgnrytme- og bemanningsplan
* Elektronisk godkjenningsprosess
* Sikrer korrekt arbeidsplan i henhold til Arbeidsmiljøloven

  

Gat tilbyr elektronisk overføring av timelister, og kan integreres med de fleste lønns- og personalsystemer som finnes i det norske markedet

#### Moduler

Gatsoft tilbyr en rekke ekstrafunksjoner til Gat hovedmodul, deriblant egen ansattportal på nettet hvor hver ansatt får muligheten til å sjekke egne vakter, stille seg tilgjengelig for ekstravakter og oppgi eget fravær med mer. I tillegg til dette tilbyr de alt fra vikaradministrasjon og effektiv implementering av SMS til budsjett og økonomistyring. Gat har også moduler for å fungere effektiv opp mot DIPS, som flesteparten av sykehusene her i landet benytter seg av til pasientjournaler.

### Andre programvareløsninger

Gatsoft har i tillegg til deres hovedmodul GAT, laget flere andre programvareløsninger til blant annet politiet. GAT Våpen som blir brukt til registrering av alle våpen her til lands og GAT drugs som blir brukt innenfor narkotika-spaning er to slike programmer. Statens forurensningstilsyns databaser er også satt opp av programvareløsninger fra Gatsoft.

Referanser
----------

1. 1 2 3  «Proff.no». Proff AS. Arkivert fra originalen 3. november 2013. Besøkt 1. november 2013.
2. ↑  «Gaselle». Dagens Næringsliv. Besøkt 3. november 2013.
3. ↑  «Finasiell Informasjon». Experian AS. Arkivert fra originalen 6. november 2013. Besøkt 1. november 2013.
4. ↑  «Om Gatsoft». Gatsoft AS. Arkivert fra originalen 24. september 2015. Besøkt 31. oktober 2013.
5. ↑  «Ryddet opp i lovbrudd - NRK». Lars Erik Skjærseth & Grete Thobroe. 24. september 2011. Besøkt 31. oktober 2013.
6. ↑  «Gat Hovedmodul». Gatsoft AS. Arkivert fra originalen 6. november 2013. Besøkt 31. oktober 2013.
7. ↑  «Integrasjon med lønnssystemer». Gatsoft AS. Arkivert fra originalen 6. november 2013. Besøkt 31. oktober 2013.

Eksterne lenker
---------------

* 
* 
* Arkivert 4. november 2013 hos Wayback Machine.
*